РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 16

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 09 декември 2020 г.

Днес, 09 декември 2020 г. от 13:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА 
ДРАГОМИР  КОЯДЖИКОВ - отсъства
КРАСИМИР  ШЕКЕРДЖИЕВ 	

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Искане  от административния ръководител на РС –Благоевград за прекратяване на командироване на съдии от РС – Благоевград в ОС – Благоевград, на основание чл. 30, ал. 5, т. 18 от ЗСВ.
(Отложена с решение по т.3 от протокол № 12/21.10.2020 г. на КСКНСС)

 2. Искане от административния ръководител на РС – Петрич за прекратяване на командироването на съдия от РС – Петрич в ОС – Благоевград, на основание чл. 30, ал. 5, т. 18 от ЗСВ.
       (Писмо вх. №ВСС-12677/07.12.2020 г)

3. Доклад от Христина Тодорова - директор на дирекция „Международна дейност и протокол“ относно актуализиран въпросник за независимост на съдебната власт за 2020 г., разработен от ЕМСС съвместно с Генерална дирекция „Правосъдие и потребители“ на ЕК.
       (Писмо вх. №ВСС-12744/07.12.2020 г.)

По дневния ред: 

1. ОТНОСНО: Искане  от административния ръководител на РС –Благоевград за прекратяване на командироване на съдии от РС – Благоевград в ОС – Благоевград на основание чл. 30, ал. 5, т. 18 от ЗСВ.
(Отложена с решение по т.3 от протокол № 12/21.10.2020 г. на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
1.1.  Изразява отрицателно становище по направеното искане от административния ръководител на РС – Благоевград относно прекратяване командироването на съдии от РС – Благоевград в ОС – Благоевград.

 Мотиви: В КСКНСС е постъпило искане с вх. № ВСС- 10034/02.10.2020 г. от административния ръководител на РС – Благоевград за прекратяване на командироването на съдии от РС – Благоевград в ОС - Благоевград.
Към настоящия момент в ОС – Благоевград са командировани трима съдии, а именно:
- Атанас Иванов -  командирован от 14.03.2016 г. със заповед на председателя на Апелативен съд – София;
- Габриела Дянкова-Тричкова -  командирована от 26.05.2020 г. със заповед на председателя на Апелативен съд – София на мястото на командирован съдия в друг ОСВ;
- Гюлфие Яхова, зам.административен ръководител - командирована от 26.05.2020 г. със заповед на председателя на Апелативен съд – София на свободна щатна бройка.
Щатната численост на РС - Благоевград е 14 (четиринадесет) щатни бройки за съдия, включително една за административен ръководител и една за заместник на административния ръководител. Всички длъжности по щат са заети. В Гражданско отделение правораздават осем съдии, като трима от тях са командировани в ОС – Благоевград. Шест съдии правораздават в Наказателно отделение.
Общата натовареност по щат на един съдия месечно в РС - Благоевград по постъпили дела за I-во полугодие на 2020 г. е 24,32 бр. при средна за нивото съответно 25,93 бр., а по дела за разглеждане – 36,32 бр. при средна – 36,46 броя. 
За същия период действителната натовареност на един съдия месечно по постъпили дела е 26,88 бр. при средна – 31,16 бр., а по дела за разглеждане натовареността е 40,14 бр. при средна – 43,81 броя.
Действителната натовареност на съдиите през 2019 г. е малко по-висока отколкото през I-во полугодие на 2020 г., а именно: по постъпили дела е 37,47 бр. при средна – 42,28 бр., а по дела за разглеждане – 42,87 бр. при средна – 47,68 броя.
Независимо от командироването на тримата съдии в ОС – Благоевград действителната натовареност на съдиите от РС – Благоевград остава под средната за нивото. Под средната натовареност е и натовареността по щат, както по постъпили, така и по дела за разглеждане.
По статистически данни за I-во полугодие на 2020 г. общият брой дела за разглеждане от съдиите в РС – Благоевград е 3 051 бр.,  като 2 043 бр. от тях са  новопостъпилите дела. Гражданските дела съставляват 61% от делата за разглеждане (1 854 бр.), а  наказателни дела  - 39% (1 197 бр.). Делът на гражданските и наказателните дела за 2019 г. е същият, като гражданските дела са били 4 091 бр. а наказателните – 2 596 броя.
През първото полугодие на 2020 г. в РС – Благоевград, с най-голям дял от гражданските дела за разглеждане са исковите производства – 1 128 бр. (61%) при средно 56% за всички районни съдилища. Те са следвани от  заповедните с дял от 30% (549 бр.) при средно 34% за всички районни съдилища.  Натовареността по щат на един съдия месечно от ГО за същия период е 38,63 бр. дела за разглеждане, докато за 2019 г. натовареността на един граждански съдия е била 42,61 броя. 
От друга страна, видно от статистическите данни за I-во полугодие на 2020 г. ОС – Благоевград е с най-висока натовареност по щат след Специализирания наказателен съд и СГС с 14,23 бр. дела за разглеждане месечно на един съдия при средна за нивото 10,35 бр.  (без СНС и СГС). 
Действителната натовареност на един съдия за същия период е 14,80 бр. дела за разглеждане при средна 12,32 бр., което нарежда съдиите от ОС – Благоевград на 4-то място по натовареност след СНС, СГС и ОС – Бургас. Данните за натовареността по постъпили дела е следната: по щат натовареността е 10,00 бр. при средна 7,27 бр. и действителна натовареност 10,40 бр. при средна 8,66 броя.  
На база данните за натовареност на двата съдебни органа, Комисията счита, че няма основание за прекратяване командироването на съдиите от РС – Благоевград в ОС – Благоевград.
1.2. Внася искането на административния ръководител на РС –Благоевград относно прекратяване командироването на съдии от РС –Благоевград , в заседание на Съдийската колегия на Висшия съдебен съвет, насрочено за 15.12.2020 г., като предлага на СК на ВСС да приеме следните решения:	

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ОСТАВЯ БЕЗ УВАЖЕНИЕ искането на административния ръководител на РС – Благоевград относно прекратяване командироването на съдии от РС – Благоевград.

2. ИЗПРАЩА решението по т. 1 на административния ръководител на  РС – Благоевград, за сведение.  

  	2. ОТНОСНО: Искане от административния ръководител на РС – Петрич, за прекратяване на командироването на съдия от РС – Петрич в ОС – Благоевград на основание чл. 30, ал. 5, т. 18 от ЗСВ.
       (Писмо вх. №ВСС-12677/07.12.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
 2.1. Изразява отрицателно становище по направеното искане от административния ръководител на РС – Петрич относно прекратяване командироването на съдия от РС – Петрич в ОС – Благоевград.

Мотиви: В КСКНСС е постъпило искане с вх. ВСС-12677/07.12.2020 г. от административния ръководител на РС – Петрич за прекратяване на командироването на съдия от РС – Петрич в ОС - Благоевград.
Към настоящия момент съдиите командировани от РС – Петрич са двама, а именно:
- Анелия Бисеркова - командирована от 01.12.2020 г. със заповед на председателя на Апелативен съд – София в ОС - Благоевград;
- Румяна Митева-Насева - командирована от 03.02.2020 г. със заповед на председателя на ВАС в АдмС – Благоевград.
Щатната численост на РС - Петрич е 7 (седем) щатни бройки за съдия, включително една за административен ръководител. Всички длъжности по щат са заети. В Гражданско отделение правораздават трима съдии, а в Наказателно отделение правораздават четири съдии. От справката за дейността на съдиите за  I-во полугодие на 2020 г. е видно, че всички съдии от съда гледат заповедни производства и частни наказателни дела.
Общата натовареност по щат на един съдия месечно в РС - Петрич по постъпили дела за I-во полугодие на 2020 г. е 21,50 бр. при средна за нивото съответно 25,93 бр., а по дела за разглеждане – 34,88 бр., при средна – 36,46 броя. 
За същия период действителната натовареност на един съдия месечно по постъпили дела е 24,41 бр. при средна – 31,16 бр. а по дела за разглеждане натовареността е 39,59 бр. при средна – 43,81 броя.
Действителната натовареност на съдиите през 2019 г. е по-висока отколкото през I-во полугодие на 2020 г., а именно: по постъпили дела е 35,98 бр. при средна – 42,28 бр. а по дела за разглеждане – 40,50 бр. при средна – 47,68 броя.
Видно от статистическите данни, независимо от камандироването на двама съдии от органа, действителната натовареност на съдиите от РС – Петрич остава под средната за нивото. 
По статистически данни за I-во полугодие на 2020 г. общият брой дела за разглеждане от съдиите в РС – Петрич е 1 465 бр., като от тях 903 бр. са  новопостъпилите дела. Гражданските дела съставляват 70% от делата за разглеждане или 1 030 бр. Наказателни дела  са 30%  или 435 броя.
През първото полугодие на 2020 г. в РС – Петрич с най-голям дял от гражданските дела за разглеждане са исковите производства – 617 бр. (60%), при средно 56% за всички районни съдилища. След тях са заповедните с дял от 33% (336 бр.) при средно 34% за всички районни съдилища.  От наказателните дела с най-голям дял са НОХ дела с 38% или 166 бр., следвани от ЧНД и АХНД с еднакъв дял от 29%.
От друга страна, видно от статистическите данни за I-во полугодие на 2020 г. ОС – Благоевград е с най-висока натовареност по щат след Специализирания наказателен съд и СГС с 14,23 бр. дела за разглеждане месечно на един съдия при средна за нивото 10,35 бр.  (без СНС и СГС). 
Действителната натовареност на един съдия за същия период е 14,80 бр. дела за разглеждане при средна 12,32 бр. Данните за натовареността по постъпили дела е следната: по щат натовареността е 10,00 бр. при средна 7,27 бр. и действителна натовареност 10,40 бр. при средна 8,66 бр.  
На база данните за натовареност на двата органа, Комисията счита, че няма основание за прекратяване командироването на съдиите от РС – Петрич в ОС – Благоевград.

2.2. Внася искането на административния ръководител на РС –Петрич относно прекратяване командироването на съдия от РС – Петрич в заседание на Съдийската колегия на Висшия съдебен съвет, насрочено за 15.12.2020 г., като предлага на СК на ВСС да приеме следните решения:	
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ОСТАВЯ БЕЗ УВАЖЕНИЕ искането на административния ръководител на РС – Петрич относно прекратяване командироването на съдия от РС – Петрич в ОС – Благоевград.

2. ИЗПРАЩА решението по т. 1 на административния ръководител на  РС – Петрич, за сведение.  

3. ОТНОСНО: Доклад от Христина Тодорова-директор на дирекция „Международна дейност и протокол“ относно актуализиран въпросник за независимост на съдебната власт за 2020 г., разработен от ЕМСС съвместно с Генерална дирекция „Правосъдие и потребители“ на ЕК.
       (Писмо вх. №ВСС-12744/07.12.2020 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	3.1. Приема за сведение доклада от Христина Тодорова - директор на дирекция „Международна дейност и протокол“ в АВСС.
	3.2. Възлага на експертните сътрудници към комисията да изготвят проект на попълнен Въпросник за независимост на съдебната власт за 2020 г., разработен от ЕМСС съвместно с Генерална дирекция „Правосъдие и потребители“ на ЕК и същия да бъде внесен в следващото заседание на комисията, за обсъждане.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /

                                                                                ДАНИЕЛА МАРЧЕВА